CELEX: 32022D0947
Language: el
Date: 2022-03-01 00:00:00
Title: Απόφαση (ΕΕ) 2022/947 της Επιτροπής της 1ης Μαρτίου 2022 για την αποδοχή του καθεστώτος εξυγίανσης της Sberbank banka d.d. [κοινοποιηθείσα υπό τον αριθμό C(2022) 1402] (Το κείμενο στην αγγλική γλώσσα είναι το μόνο αυθεντικό)

20.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 164/63
               
            
         ΑΠΟΦΑΣΗ (ΕΕ) 2022/947 ΤΗΣ ΕΠΙΤΡΟΠΗΣ
         της 1ης Μαρτίου 2022
         για την αποδοχή του καθεστώτος εξυγίανσης της Sberbank banka d.d.
         
            
               [κοινοποιηθείσα υπό τον αριθμό C(2022) 1402]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (1), και ιδίως το άρθρο 18 παράγραφος 7 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Την 1η Μαρτίου 2022 στις 17:26, το Ενιαίο Συμβούλιο Εξυγίανσης (ΕΣΕ) διαβίβασε στην Επιτροπή ένα καθεστώς εξυγίανσης για τη συσταθείσα στη Σλοβενία Sberbank banka d.d., σύμφωνα με το άρθρο 18 παράγραφος 7 του κανονισμού (ΕΕ) αριθ. 806/2014.
                  
               
                     (2)
                  
                  
                     Το ΕΣΕ, στο καθεστώς εξυγίανσης, δηλώνει ότι πληρούνται όλες οι προϋποθέσεις εξυγίανσης που καθορίζονται στο άρθρο 18 παράγραφος 1 πρώτο εδάφιο του κανονισμού (ΕΕ) αριθ. 806/2014 όσον αφορά την Sberbank banka d.d., και προβαίνει σε εκτίμηση των λόγων για τους οποίους η δράση εξυγίανσης είναι αναγκαία για λόγους δημοσίου συμφέροντος.
                  
               
                     (3)
                  
                  
                     Το καθεστώς εξυγίανσης, σύμφωνα με το άρθρο 18 παράγραφος 6 του κανονισμού (ΕΕ) αριθ. 806/2014, θέτει την Sberbank banka d.d. υπό εξυγίανση και καθορίζει την εφαρμογή του εργαλείου πώλησης δραστηριοτήτων στο ίδρυμα υπό εξυγίανση. Το καθεστώς εξυγίανσης αναφέρει, επίσης, τους λόγους για τους οποίους όλα αυτά τα στοιχεία είναι επαρκή.
                  
               
                     (4)
                  
                  
                     Η Επιτροπή συμφωνεί με το καθεστώς εξυγίανσης. Ειδικότερα, συμφωνεί με τους λόγους που προβάλλονται από το ΕΣΕ για να αιτιολογήσει ότι η εξυγίανση είναι αναγκαία για λόγους δημοσίου συμφέροντος, σύμφωνα με το άρθρο 18 παράγραφος 5 του κανονισμού (ΕΕ) αριθ. 806/2014.
                  
               
                     (5)
                  
                  
                     Θα πρέπει, επομένως, να γίνει αποδεκτό το καθεστώς εξυγίανσης, όπως υποβλήθηκε από το ΕΣΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το καθεστώς εξυγίανσης της Sberbank banka d.d. γίνεται αποδεκτό.
         
         
            Άρθρο 2
            Η παρούσα απόφαση απευθύνεται στο Ενιαίο Συμβούλιο Εξυγίανσης.
         
         
            Βρυξέλλες, 1η Μαρτίου 2022.
            
               
                  Για την Επιτροπή
               
               Mairead MCGUINNESS
               
                  Μέλος της Επιτροπής
               
            
         
         
            (1)  Δημοσιεύθηκε στην Επίσημη Εφημερίδα – 30 Ιουλίου 2014 – L 225: σ. 1 έως 90: http://eur-lex.europa.eu/legal-content/EL/TXT/PDF/?uri=CELEX:32014R0806&from=EN